
RAPORT

asupra proiectului de lege pentru aprobarea Ordonanţei Guvernului nr.63/1997 privind stabilirea unor facilităţi pentru dezvoltarea turismului rural.

Cu adresa nr.228 din 10 septembrie 1997, Biroul Permanent al Camerei Deputaţilor,  în conformitate cu art. 86 din  Regulamentul Camerei, a sesizat Comisia pentru industrii şi servicii cu dezbaterea şi avizarea proiectului de Lege pentru aprobarea Ordonanţei Guvernului nr.63/1997 privind stabilirea unor facilităţi pentru dezvoltarea turismului rural.

În urma dezbaterii în şedinţele din 17.02.1998 şi 18.02.1998 a proiectului de lege menţionat mai sus, avînd în vedere şi avizele favorabile primite de la Consiliul Legislativ, Comisia pentru buget, finanţe şi bănci, Comisia pentru administraţie publică, amenajarea teritoriului şi echilibru ecologic şi Comisia juridică de disciplină şi imunităţi, comisia a hotărât ca proiectul de lege să fie supus spre dezbatere şi adoptare în plenul Camerei Deputaţilor, cu amendamente admise de comisie şi prezentate în Anexa 1 şi amendamente respinse prezente în Anexa nr.2.

Conform art.74 alin.(2) din Constituţia României proiectul de lege prezentat spre dezbatere şi avizare pe fond are un caracter de lege ordinară.

PREŞEDINTE                                     SECRETAR

Dan Ioan Popescu                                         Antal Istvan  




PARLAMENTUL ROMÂNIEI

CAMERA DEPUTAŢILOR

Comisia pentru Industrii şi Servicii

tel: 614.8091

fax:613.6643

	
	Bucureşti, 18.02.1998 

	
	Nr. 397/XVIII/3


BIROUL PERMANENT

 AL CAMEREI DEPUTAŢILOR

Vă înaintăm alăturat, Raportul la proiectul de Lege pentru aprobarea Ordonanţei Guvernului nr.63/1997 privind stabilirea unor facilităţi pentru dezvoltarea turismului rural, transmis comisiei noastre pentru examinare pe fond, cu adresa nr.228 din 10 septembrie 1997.

La întocmirea raportului comisia a avut în vedere şi avizele trasmise de următoarele comisii:

1.  Consiliul Legislativ.

2.  Comisia pentru buget, finanţe şi bănci.

3.  Comisia pentru administraţie publică, amenajarea teritoriului şi echilibru ecologic.

4.  Comisia juridică, de disciplină şi imunităţi.

PREŞEDINTE

Dan Ioan Popescu 

                                                                                               Anexa nr.2

A M E N D A M E N T E      R E S P I N S E

asupra proiectului de Lege privind aprobarea Ordonanţei Guvernului nr. 63/1997 

privind stabilirea unor facilităţi pentru dezvoltarea turismului rural

	Nr.

Crt.
	Text iniţial
	Text propus

Autorul
	Motivaţie

	0
	1
	2
	3

	1.
	Art.1 – Pentru dezvoltarea  turismului rural şi promovarea iniţiativei private, statul român sprijină persoanele fizice, asociaţiile familiale şi societăţile comerciale care au ca obiect unic de activitate asigurarea de servicii turistice în pesiuni turistice şi pensiuni agroturistice clasificate.
	Devine art.1, cu următorul cuprins:

Art.1 – Statul român sprijină dezvoltarea turismului rural acordând avantaje şi facilităţi persoanelor fizice, asociaţiilor familiale şi societăţilor comerciale care au ca obiect de activitate asigurarea de servicii turistice în pensiuni turistice şi pensiuni agroturistice clasificate.

- Comisia pentru administraţie publică, amenajarea teritoriului şi echilibru ecologic

- Dep.Ioan Bivolaru
	Se elimină unic pentru a da posibilitatea dezvoltării pensiunilor şi pe lângă alte activităţi ale persoanelor fizice, asocia-ţiilor familiale sau soci-etăţilor comerciale respec-tive.


	0
	1
	2
	3

	2.
	Art.2 a) consiliile locale pot pune la dispoziţie din terenurile disponibile, în formele şi condiţiile prevăzute de lege, suprafeţe de teren necesare construirii, dezvoltării şi exploatării de pensiuni turistice şi pensiuni agroturistice;


	Art.2 a) consiliile locale pun la dispoziţie, cu prioritate, din terenurile disponibile, în formele şi condiţiile prevăzute de lege, suprafeţe de teren necesare construirii, dezvoltării şi exploatării de pensiuni turistice şi pensiuni agroturistice;

- Comisia pentru administraţie publică, amenajarea teritoriului şi echilibru ecologic.

- Dep. Ioan Bivolaru
	Dispoziţia trebuie să fie  impertivă.

	3.
	Art.2 c) asistenţă tehnică de specialitate sub toate formele din partea Ministerului Turismului şi a asociaţiilor profesionale;


	Art.2 c) asistenţă tehnică de specialitate sub toate formele din partea Ministerului Turismului;

- Comisia pentru administraţie publică, amenajarea teritoriului şi echilibru ecologic.


	Nu poate fi prevăzută prin lege obligativitatea acordării de asistenţă tehnică de către asociaţiile profesionale.

	4.
	Text nou
	Art.2 alineat nou 2, cu următorul cuprins:

Art.2 (2) – Persoanele fizice, asociaţiile familiale şi societăţile comerciale prevăzute la alin.(1) beneficiază de avantajele şi facilităţile acordate potrivit acestei ordonanţe numai pentru activităţile de turism realizate în cadrul pensiunilor turistice sau agroturistice şi evidenţiate separat de alte activităţi care nu pot fi incluse în această categorie datorită specificului sau destinaţiei.

- Dep.Ioan Bivolaru

- Dep.Dan Ioan Popescu
	Prevedere care trebuie să limiteze facilităţile acordate la nivelul activităţilor specifice de turism, evidenţiate separat.

	5.
	Text nou
	Articol nou, care devine art.7, cu următorul text:

Art.7 In scopul încurajării şi protecţiei turiştilor, Ministerul Turismului împreună cu Asociaţia Naţională de Turism Rural, Ecologic şi Cultural vor elabora reglementări minimale privind modul de stabilire a plafoanelor tarifelor pe categorii de încadrare a pensiunilor, comparativ cu tarifele hoteliere.

- Dep. Ioan Bivolaru
	Pe perioada acordării facilităţilor pentru pensiuni, turiştii trebuie încurajaţi prin asigurarea unor servicii cu tarife rezonabile blocându-se astfel formarea tarifelor în regim de monopol. Sistemul naţional de informare privind asigurarea serviciilor prin pensiuni se asigură prin existenţa acestor tarife pe termene determinate în limitele unor plafoane prestabilite.

	6.
	Text nou
	Articol nou, care devine art.8, cu următorul text:

Art.8 Dotările, utilajele şi echipamentele, bunurile şi alte utilităţi finanţate din creditele acordate, nu pot fi înstrăinate pe durata rambursării acestora.
- Dep. Ioan Bivolaru
	Reglementare necesară privind regimul înstrăinării pe durata creditului acordat.


                                 PREŞEDINTE,                                                        SECRETAR,

                              Dan Ioan Popescu                                                       Istvan Antal

                                                                                                                                                                      Expert  parlamentar,

                                                                                                                                                                         Viorela Gondoş

